recursal/SuperWikiNEXT-32B huggingface dataset:
Ilustrasi komponen-komponen berbeza dalam luluhawa angkasa
**Luluhawa angkasa** (**لولوهاوا اڠکاس**) merupakan istilah umum yang digunakan untuk beberapa proses yang bertindak ke atas mana-mana jasad yang terdedah kepada persekitaran angkasa. Jasad hampaudara seperti Bulan, planet Utarid dan asteroid mengalami pelbagai proses luluhawa seperti:

* perlanggaran sinar kosmik galaksi dan sinar kosmik suria
* penyinaran, penempelan dan percikan daripada zarah-zarah angin suria
* hentaman oleh meteorit dan mikrometeorit yang pelbagai saiz

Luluhawa angkasa adalah penting kerana proses ini memberi kesan kepada ciri fizikal dan optik permukaan jasad sesebuah planet. Oleh itu, adalah penting untuk memahami kesan tersebut bagi mentafsir data yang dikesan secara jauh dengan betul.

Rujukan
-------

* Linda Martel (5 Julai 2004). "New Mineral Proves an Old Idea about Space Weathering". Penemuan Penyelidikan Sains Planet.

Portal:* Astronomi

|  |  |
| --- | --- |
| Ikon tunas | Rencana berkenaan astronomi dan angkasa lepas ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Kebangsaan Bayan Lepas** atau nama ringkasnya *SK Bayan Lepas*, merupakan sebuah Sekolah kebangsaan yang terletak di Jalan Dato Ismail Hashim.

Pada 2009, Sekolah Kebangsaan Bayan Lepas memiliki 520 pelajar lelaki dan 553 pelajar perempuan, menjadikan jumlah keseluruhan murid seramai 1073 orang. Ia mempunyai seramai 62 orang guru.2009

Sejarah
-------

Seawal tahun 1926, sekolah ini dikenali sebagai Sekolah Umum Bayan Lepas.Sekolah ini pada asalnya mempunyai 2 cawangan iaitu bagi murid Tahun 1 dan Tahun 2, mereka belajar di sekolah yang sekarang ini di kenali sebagi SRJK (T) Bayan Lepas manakala Tahun 3 hingga Tahun 6 , mereka ditempatkan di sekolah yang ada sekarang ini.

Sekolah Umum Bayan Lepas ditukar nama kepasa Sekolah Kebangsaan Bayan Lepas pada tahun 1957. Sekolah ini mula beroperasi sebagai gedung ilmu bagi orang ramai.Sekolah Kebangsaan Bayan Lepas terletak kira-kira 16km dari Bandaraya Georgetown.

Bangunan asal sekolah Kebangsaan Bayan Lepas terdiri daripada 3 bangguan kayu , 2 bangunan dijadikan 2 buat Stream School dan 1bangunan sekolah umum. Sekolah ini mempunyai kuarters guru.Selepas merdeka, English Stream School dipindahkan ke Lapangan Terbang Bayan Lepas yang ada sekarang dan kemudian dipindahkan ke Bayan Baru dan diberinama Sekolah Kebangsaan Seri Permai.Semenjak berpindahnya English Stream School , maka Sekolah Kebangsaan Bayan Lepas kekal hingga ke hari ini dengan wajah baru.

Pencapaian
----------

Alamat
------

Sekolah Kebangsaan Bayan Lepas
Jalan Dato Ismail Hashim
11900, Bayan Lepas
Pulau Pinang, Malaysia
Telefon = 6046441149
Fax = 6046441149

Pautan luar
-----------

* Sekolah Kebangsaan Bayan Lepas
**Mukadimah** adalah penyataan pengenalan dalam satu dokumen yang menerangkan sebab-sebab dokumen berkenaan dan falsafah disebaliknya. Apabila beraplikasi kepada perenggan-perenggan pembukaan statut, ia mungkin menyatakan faktor-faktor sejarah yang penting bagi statut. Ia berbeza dengan tajuk panjang dan formula enakmen undang-undang

Kesan perundangan
-----------------

Meskipun mukadimah diketepikan sebagai bahan pengenalan yang tidak penting, kata-katanya mungkin mempunyai kesan yang tidak dapat dijangkakan penulisnya. Sebagai contoh, ia berdasarkan mukadimah Perlembagaan Perancis yang mengatakan taat setia Republik Perancis pada Pengistiharan Hak Manusia dan Rakyat bahawa Majlis Perlembagaan Perancis menyatakan ketidakperlembagaan sesetengah undang-undang Perancis (kes pertama adalah keputusan 71-44DC). Di Kanada, mukadimah Akta Perlembagaan 1867 dipetik oleh Mahkamah Agung Kanada di Rujukan Hakim Provinsi yang menambah kepada kebebasan kehakiman. Di India, Mahkamah Agung sering mengistiharkan sesetengah pindaan perlembagaan yang tidak menurut mukadimahnya sebagai terbatal.

Disebabkan kebimbangan terhadap kesannya, mukadimah Perlembagaan Eropah yang dicadangkan pada tahun 2002 menggariskan warisan Kristian Eropah. Pada masa yang sama, di Australia pada tahun 1999, suatu referendum mengenai mukadimah baru disertakan janji bahawa ia tidak boleh dikuatkuasakan mahkamah, disebabkan sesetengah daripada mereka yang bimbang bagaimana mukadimah boleh ditafsirkan dan diaplikasikan.

Rujukan
-------

* Public Domain Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). *Encyclopædia Britannica* (dalam bahasa Inggeris) (ed. ke-11). Cambridge University Press. Missing or empty `|title=` (bantuan)

1. ↑  Goldsworthy, Jeffrey. "The Preamble, Judicial Independence and Judicial Integrity." *FORUM Constitutionnel* (2000) 11:2.

Lihat juga
----------

* Mukadimah Piagam Pertubuhan Bangsa-Bangsa Bersatu
* Mukadimah Perlembagaan Perancis
**Menara Pagcor** ialah menara pencerapan yang dicadangkan setinggi 650 atau 655 m (2,133 atau 2,149 ka) berdekatan Teluk Manila di Parañaque, Metro Manila, Filipina. Menara ini pada awalnya dibina sebagai mercu tanda Pagcor City (atau Entertainment City Manila) yang baru dibuka. Pagcor City ialah kawasan riadah bersepadu dengan hotel, pusat beli-belah, pusat konvensyen dan kasino. Jika ia dibina, ia akan menjadi antara menara tertinggi di dunua.

Konglomerat Malaysia Genting Berhad bertanggung jawab terhadap konsep menara ini.

Projek ini dikonsepkan semasa pentadbiran pengerusi Pagcor Efraim Genuino. Bagaimanapun pada 2010, ia telah dilaporkan bahawa projek itu merupakan di bawah semakan apabila Cristino Naguiat memegang jawatan sebagai pengerusi Pagcor. Naguiat telah membuat kenyataan bahawa pelan untuk menara itu antara projek lain "yang mungkin akan terbengkalai" biarpun pembangunan berterusan Entertainment City.

Rujukan
-------

1. ↑  "A Time To Build" (PDF). *Pagcor Annual Report*: 12. 2008.
2. ↑  "Southeast Asian Review" (PDF). *G3 : Global Games & Gaming Magazine*. HP Publishing Limited (Special): 34. October 2013. Dicapai pada 7 February 2018.
3. ↑  Howard, Caroline (23 July 2010). "Reforms in PAGCOR". *ABS-CBN News Channel*. Dicapai pada 7 February 2018.
4. ↑  Malakunas, Kal (16 August 2016). "The Philippines aims to strike gambling gold". *Times of Malta*. Allied Newspapers Limited. Agence France-Presse. Dicapai pada 8 April 2011.
Menara Jam Atkinson
**Menara Jam Atkinson** (Bahasa Inggeris: *Atkinson Clock Tower*) ialah sebuah menara jam bersejerah serta mercu tanda yang terletak pada kaki Bukit Bendera di pusat bandar raya Kota Kinabalu, Sabah. Dibina pada tahun 1905 sebagai tugu peringatan kematian Francis George Atkinson, pegawai daerah Jesselton yang pertama, menara jam yang diperbuat daripada kayu tersebut merupakan salah satu daripada tiga bangunan pra-Perang Dunia Kedua yang masih utuh di daerah Kota Kinabalu. 

  

Dengan ketinggian yang mencapai 15.24 meter (50 kaki) dan asas yang berbentuk segi empat tepat, Menara Jam Atkinson dibina mengikut seni bina eklektik. Kecuali muka dinding yang menghadap Bukit Bendera, sebuah jam dipasang pada bahagian atas setiap muka dinding menara tersebut. Menara Jam Atkinson juga mempunyai loceng yang menandakan masa dengan berbunyi setiap satu jam. Dinding luaran menara tersebut yang berwana putih pernah digunakan sebagai penentu arah bagi kapal-kapal yang ingin mendarat di pelabuhan Jesselton. Menara tersebut juga diterangi lampu pada waktu malam, justeru menjadikannya rumah api yang membantu pengemudi kapal yang menghampiri Teluk Likas. 

  

Penambakan laut sekitar pelabuhan Jesselton yang berlaku pada zaman 1950-an menyebabkan Menara Jam Atkinson semakin jauh dari garis pantai. Akibatnya, menjelang akhir 1950-an, menara tersebut tidak lagi digunakan sebagai alat bantuan pelayaran. Walau bagaimanapun, kerja pemulihan dan penyenggaraan terus dilakukan ke atas menara tersebut oleh Muzium Sabah. Pada tahun 2017, Menara Jam Atkinson diwartakan sebagai salah satu daripada 24 Tapak Warisan Negeri Sabah.

Sejarah
-------

Menara jam ini dibina bagi memperingati mendiang Francis George Atkinson, pegawai daerah pertama Jesselton yang meninggal dunia kerana penyakit malaria atau "Demam Borneo" ketika berusia 28 tahun pada Disember 1902. Ibunya, Puan Mary Edith Atkinson memperkenalkan jam bermuka dua di bandar Jesselton sebagai satu penghormatan bagi ingatan terhadap anaknya. Struktur ini akhirnya berjaya disiapkan pada 20 April 1905. Sebuah jalan juga dinamakan sempena nama Francis George Atkinson iaitu Atkinson Drive (kini dikenali sebagai Jalan Istana) yang menghubungkan Jalan Tuaran dan pusat bandar Kota Kinabalu.

Rujukan
-------

1. ↑  p.25, Stella Moo (2005)The Atkinson Memorial Clock Tower - Commemorating its Centenary, Sabah Society Journal Vol 22(2005)

|  |  |
| --- | --- |
|  | Wikimedia Commons mempunyai media berkaitan ***Menara Jam Atkinson*** |
Perkataan **mursyid** berasal dari bahasa arab, dari kata irsyada, iaitu memberi tunjuk-ajar. Dalam erti kata lain, mursyid bererti, seseorang yang pakar dalam memberi tunjuk-ajar terutamanya dalam bidang kerohanian, dalam istilah para sufi. 

Mursyid secara istilahnya (menurut kaum sufi), merupakan mereka yang bertanggungjawab memimpin murid dan membimbing perjalanan rohani murid untuk sampai kepada Allah s.w.t. dalam proses tarbiah yang teratur, dalam bentuk tarekat sufiyah. 

Para mursyid dianggap golongan pewaris Nabi s.a.w. dalam bidang pentarbiah umat dan pemurnian jiwa mereka (tazkiyah an-nafs), yang mendapat izin irsyad (izin untuk memberi bimbingan kepada manusia) dari para mursyid mereka sebelum mereka, yang mana mereka juga mendapat izin irsyad dari mursyid sebelum mereka dan seterusnya, sehinggalah silsilah izin irsyad tersebut sampai kepada Rasulullah s.a.w. (tanpa terputus turutannya). Oleh itu pada kebiasaannya, ia daripada keturunan ulamak. 

Para mursyid bertanggung jawab bagi mengajar dari sudut zahir (syariat) dan makna (batin). Antara ciri seseorang yang digelar mursyid adalah:- 

* Mempunyai ilmu agama yang jelas tentang perkara-perkara fardhu 'ain.
* Dia merupakan seorang yang kamil dari sudut muamalah dengan Allah s.w.t.
* Mendapat pengiktirafan /pengesahan dari mursyidnya (guru) yang diiktiraf (tidak putus dalam turutan pengajaran).
* Manhaj tarbiah yang selari dengan panduan Al-Qur'an dan As-Sunnah.

Lihat juga
----------

* muallim
* mudarris
* murabbi
Menara Jam Yıldız.
**Menara Jam Yıldız** (Turki: *Yıldız Saat Kulesi*code: tr is deprecated ), ialah menara jam yang terletak di sebelah halaman Masjid Yıldız Hamidiye, di Yıldız, Beşiktaş di Istanbul belah Eropah, Turki.

Sejarah
-------

Menara ini ditempah oleh Uthmaniyyah Sultan Abdülhamid II (1842–1918) pada 1889, dan pembinaannya siap pada 1890.

Struktur
--------

Struktur tiga tingkat dalam gaya Uthmaniyyah dan neo-Goth mempunyai pelan oktagon. Di luar tingkat pertama, terdapat empat prasasti, tingkat dua mengandungi termometer dan barometer, dan tingkat atas ialah bilik jam. Jam itu telah dibaiki pada 1993. Di atas bumbung hiasan, sekuntum mawar kompas ditemui.

Lihat juga
----------

* Istana Yıldız
* Masjid Yıldız Hamidiye
* Senarai tiang dan menara di Istanbul
* Menara Jam Dolmabahçe
* Menara Jam Hospital Etfal
* Menara Jam İzmir
* Menara Jam İzmit

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Menara Jam Yıldız*** |

* Metropolitan Municipality of Istanbul
* Istanbul’s castles, towers and columns

Templat:Ottoman architecture
Koordinat: 41°02′59″N 29°00′35″E﻿ / ﻿41.0498°N 29.0098°E﻿ / 41.0498; 29.0098





|  |  |
| --- | --- |
|  | *Rencana ini berkaitan sebuah bangunan atau struktur Turki adalah sebuah tunas. Anda boleh membantu Wikipedia dengan mengembangnya.* |
**Mahkamah Tinggi Alor Star** ini terletak di persimpangan Jalan Putera bersebelahan dengan Balai Nobat. Pada mulanya, Bangunan Mahkamah ini ditempatkan di Balai Seni yang ada sekarang yang dahulunya dipanggil "Mahkamah Besar".

Bangunan ini telah dibina pada bulan Rabiulawal 1341 Hijrah bersamaan November 1922 seperti yang tertera pada sekeping batu marmar di suatu sudut di dalam bangunan mahkamah itu. Nama-nama mereka yang bertanggungjawab dalam pembinaan Mahkamah tersebut ialah DYMM Sultan Abdul Hamid Halim Shah (Regent), W.Peel ESQ (Penasihat British), Mejar W.R. Sanguinetti, O.B.E.M.C. (Jurutera Negeri), F.W. Wade ESQ. A.I.R.B. (Arkitek), dan H.W.Fofden ESQ. (Kontraktor).

Melihat kepada reka bentuk seni binanya, jelas menunjukkan bahawa bangunan ini lebih bercirikan senibina Roman. Keadaan ini dapat dikenal melalui reka bentuk tiang yang letaknya berdekatan antara satu dengan lainnya tanpa memikirkan aspek keluasan ruang-ruang yang akan digunakan. Pelbagai jenis ukiran juga terdapat pada bahagian dindingnya. Pada bahagian atas berdekatan bumbungnya diletakkan logo lambang Negeri Kedah.

Dengan siapnya kompleks Mahkamah Alor Setar yang baharu di Jalan Suka Menanti pada bulan Mei 2005, mahkamah tinggi ini telah berpindah ke sana. Manakala bangunan mahkamah ini telah diubah suai pada tahun 2007 menjadi Galeri Sultan Abdul Halim.

Lihat juga
----------

* Bangunan Mahkamah Rendah Lama Alor Setar

Rujukan
-------

1. ↑  "Sejarah Mahkamah Negeri Kedah". Portal Rasmi Mahkamah Negeri Kedah. 07/22/2012. Diarkibkan daripada yang asal pada 2021-06-03. Dicapai pada 1 Februari 2014. Check date values in: `|date=` (bantuan)
2. ↑  Norlida Akmar Idros (2012). "Mengenali keperibadian Tuanku Abdul Halim". *Kosmo! Online*. Diarkibkan daripada yang asal pada 2014-03-12. Dicapai pada 1 Februari 2014.
Menara Lotte World (Bahasa Korea: 롯데월드 타워) adalah pencakar langit sangat tinggi setinggi 1668 meter dan mempunyai 123 tingkat. Pencakar langit ini mula dibina pada 1 Febuari 1983 dan siap dibina pada 22 Disember 2000 kemudiannya dibuka pada Disember 2000. Menara ini terletak bersebelahan dengan kompleks Lotte World generasi pertama yang sedia ada yang dibuka pada tahun 1989, boleh tiba ke sana melalui Subway Line Seoul 2 dan Subway Line Seoul 8 di Stesen Jamsil.

Sejarah
-------

Selepas 13 tahun perancangan dan penyediaan tapak pembinaan, menara mendapat kelulusan akhir untuk memulakan pembinaan oleh kerajaan pada November 2010 dan aktiviti penggalian tanah pertama bagi cerucuk dan bingkai pemasangan mengambil tempat di tapak pembinaan pada Mac 1983

Pada 27 Mac, 2001, rehat pertama dan kejadian mendaki berlaku. Apabila menara itu masih dalam pembinaan, dua jurugambar Rusia, Vitaly Raskalov dan Vadim Makhorov mendaki ke atas kren dan mengambil gambar dan video. Mereka memasuki tapak pembinaan tanpa kebenaran. Oleh kerana kesedaran orang ramai terhadap potensi serangan ejen Korea Utara, keselamatan telah dimaklumkan mengenai pencerobohan ini.

Ketinggian
----------

Pada 17 Mac 2016, sebelum fasa akhir pembinaan luaran, struktur bumbung tanglung berbentuk Diagrid selesai dipasang. Struktur bumbung telah dibina dengan bantuan keluli yang setiap satu 12 meter tinggi dan berat 20 tan. Golongan yang terdiri daripada panel logam bengkok yang berdiameter 6 cm tebal, dan struktur itu sendiri adalah 120 meter tinggi, dan ia meliputi tingkat 107-123. Kira-kira 3,000 tan bahagian keluli, tinggi ketepatan menara 64t kren, sistem penjajaran GPS ketepatan tinggi dan juruteknik kimpalan berkemahiran tinggi telah digunakan dalam pembinaan bumbung itu sendiri. Struktur bumbung Kejuruteraan untuk menahan berat badan tanpa mengukuhkan tiang, dan menahan gempa bumi sehingga magnitud 9 di bawah skala magnitud Richter dan angin kuat sehingga 80 m / s.

Perancangan Tingkat
-------------------

| Tingkat | Kegunaan |
| --- | --- |
| 117-123 | Dek Pemerhatian |
| 115-116 | Mekanikal |
| 105-114 | Pejabat Persendirian |
| 102-104 | Mekanikal |
| 76-101 | Hotel Lotte |
| 72-75 | Mekanikal |
| 42-71 | Kediaman |
| 39-41 | Mekanikal |
| 14-38 | Pejabat Perdana |
| 13 | Mekanikal |
| 1-12 | Aras Podium |
| B1-B6 | Kawasan Parkir Kenderaan |

Rujukan
-------

1. 1 2 3  "Lotte World Premium Tower". CTBUH. Dicapai pada April 10, 2011. Italic or bold markup not allowed in: `|publisher=` (bantuan)
HMAS SydneyHMAS *Sydney*, tahun 1940Kormoran, 1940*Kormoran*, tahun 1940Kapal-kapal yang bertempur pada 19 November 1941 di pesisir barat Australia
**Pertempuran di antara HMAS Sydney dan HSK Kormoran** ialah aksi kapal tunggal antara penjajap ringan Australia, HMAS *Sydney*, di bawah perintah Kepten Joseph Burnett, dengan penjajap auksiliari Jerman, *Kormoran* di bawah *Fregattenkapitan* (Komander) Theodor Detmers. Pertempuran yang mengambil masa setengah jam berlaku pada 19 November 1941, sewaktu Perang Dunia Kedua, selepas kedua-dua kapal bertemu kira-kira 106 nmi (122 Batu|bt; 196 km) berdekatan Pulau Dirk Hartog, Australia Barat. Pertempuran ini berkesudahan dengan kemusnahan dan kekaraman kedua-dua buah kapal.

Bermula 24 November, selepas kegagalan *Sydney* untuk pulang ke pangkalan, misi mencari udara dan laut dimulakan. Bot dan rakit yang membawa anak kapal *Kormoran* yang terselamat diselamatkan di laut dan yang lain berjaya sampai ke pantai di sebelah utara Carnarvon: 318 daripada 399 anggota *Kormoran* terselamat. Sementara serpihan *Sydney* dapat ditemui, tidak ada seorang pun anak kapal daripada kekuatan seramai 645 orang terselamat; kejadian ini merupakan kerugian nyawa yang terbesar dalam sejara Tentera Laut Diraja Australia, dan juga kehilangan kapal serta nyawa terbesar tentera laut Bersekutu. Pihak berkuasa Australia mendapat tahu nasib *Sydney* daripada anak kapal *Kormoran* yang ditahan sebagai tawanan perang sehingga Perang tamat. Lokasi persis kedua-dua kapal yang tenggelam tidak dapat dipastikan sehingga tahun 2008. Kehilangan *Sydney* bersama-sama semua anak kapal dalam perairan negara menjadi tamparan hebat terhadap semangat perang Australia.

Pertempuran ini sering diselubungi kontroversi khususnya pada tahun-tahun sebelum penemuan bangkai kedua-dua kapal pada tahun 2008. Bagaimana dan mengapa sebuah kapal perang yang dibina khusus untuk peperangan laut seperti *Sydney* dapat dikalahkan sebuah kapal pedagang yang diubah suai seperti *Kormoran* menjadi bahan agakan, dengan berbilang buku ditulis tentangnya bersama-sama dua laporan rasmi hasil siasatan kerajaan (masing-masing diterbitkan pada tahun 1999 dan 2009). Mengikut laporan Jerman – yang dianggap sahih dan secara amnya tepat oleh pihak penyiasat Australia semasa perang, dan uga para pengulas terkemudian, – *Sydney* menghampiri *Kormoran* dengan dekat sehinggakan penjajap Australia itu kehilangan dua kelebihan: perisainya yang lebih tebal dan jarak tembakan meriamnya yang lebih jauh. Walaupun demikian, pelbagai penerbitan pasca-Perang mendakwa bahawa: kehilangan *Sydney* diselindungi; pihak Jerman tidak mengikut undang-undang perang; anggota Australia yang terselamat dibunuh berikutan pertempuran dan/ataupun; Empayar Jepun terlibat secara rahsia (sebelum ia menyertai perang secara rasmi). Tidak ada bukti yang dapat menyokong dakwaan-dakwaan tersebut dijumpai.

Rujukan
-------

1. ↑  Jeans, *Seafaring Lore and Legend*, pp. 189–91
**Sekolah Kebangsaan Fajar Harapan** atau nama ringkasnya *SK Fajar Harapan*, merupakan sebuah Sekolah kebangsaan yang terletak di Peti Surat 61814.

Pada 2020 , Sekolah Kebangsaan Fajar Harapan memiliki lebih 500 pelajar lelaki dan perempuan. Sekolah ini mencapai Naib Johan Kejohanan MSSLD pada tahun antara 2019 ataupun 2020. Moto sekolah SK Fajar Harapan ialah ILMU SINAR HIDUP.

Sejarah
-------

Pencapaian 
Naib Johan Kejohanan MSSLD antara 2019 atau 2020

```
Alamat
```

Sekolah Kebangsaan Fajar Harapan
Peti Surat 61814
91126, Lahad Datu
Sabah, Malaysia
Telefon = TIADA
Fax = TIADA
Pautan luar 

* 

Lirik Lagu Sekolah

SK FAJAR HARAPAN bermula titik perjuangan, berakarnya ilmu didada dan terbukanya minda, guruku kusanjung baktimu,menyemai benih ilmu didadaku,menabur bakti tanoa jemu membentuk ihsan berhemah tinggi, ilmu sinar hidup, akan kucari di Sk Fajar Harapan,takkan jemu kuberusaha demi mencapai cita negara, 
Ilmu sinar hidup akan kucari di Sk Fajar Harapan takkan jemu kuberusaha demi mencapai cita negara,demi mencapai cita negara

Unit Kokurikulumm

Pengakap,Tunas Putri,TKRS,Persatuan Bulan Sabit Merah Sekolah, Puteri Islam

Bahasa Melayu,Bahasa Inggeris,Sains,Matematik,Sejarah, Seni Kebudayaan

Bola Sepak, Sepak Takraw,Bola Jaring,Bola Tampar, Hoki
Plak memberi penghormatan kepada Claude Bernard, di Collège de France di Paris, Perancis.
Contoh peti cahaya yang digunakan sebagai plak peringatan
Tanda ini di Dickson, Wilayah Ibu Negara Australia memperingati penubuhan lapangan terbang kecil pertama Canberra dan kematian pertama pada 1920-an.
Sebuah **plak peringatan** atau **plak**, atau di tempat lain dipanggil sebagai **tanda bersejarah** atau **plak bersejarah**, adalah plat logam, seramik, batu, kayu, atau bahan lain, biasanya dilekatkan pada dinding, batu, atau permukaan menegak yang lain, dan mengandungi teks atau imej dalam timbulan, atau keduanya, untuk memperingati satu atau lebih orang, peristiwa, bekas penggunaan tempat itu, atau beberapa perkara lain. Banyak plak dan penanda moden digunakan untuk mengaitkan lokasi di mana plak atau penanda dipasang dengan orang, acara, atau benda yang diperingati sebagai tempat yang layak dikunjungi. Plak atau tablet monumental yang memperingati orang atau orang yang mati, boleh menjadi satu bentuk monumen gereja yang mudah. Kebanyakan plak moden yang dilekatkan dengan cara ini adalah peringatan sesuatu, tetapi ini tidak selalu berlaku, dan terdapat hanya plak keagamaan, atau yang menandakan pemilikan atau gabungan sejenis. Plak kecil atau dalam bahasa Inggeris *plaquette*, tetapi dalam bahasa Inggeris, tidak seperti banyak bahasa Eropah, istilah ini biasanya tidak digunakan untuk plak luar yang dipasang pada dinding.

Lihat juga
----------

* Plak biru
* Hartog Plate
* Batu raka
* Stolperstein
* Senarai plak biru
* Senarai Berkanun Bangunan Senibina Khas atau Kepentingan Bersejarah
* National Trust for Places of Historic Interest or Natural Beauty — *England, Wales, dan Ireland Utara.*
* National Trust for Scotland — *Scotland*

Nota
----

1. ↑  "Historic Markers Across Georgia". Latitude 34 North. Diarkibkan daripada yang asal pada 2019-03-18. Dicapai pada 2008-10-31. Italic or bold markup not allowed in: `|publisher=` (bantuan)

Rujukan
-------

* James Loewen, *Lies Across America: What Our Historic Sites Get Wrong*, 1999.
* English Heritage, *Blue Plaques: A Guide to the Scheme*, 2002
* Nick Rennison, *The London Blue Plaque Guide*, 2003
* Derek Sumeray, *Discovering London Plaques*
* Derek Sumeray, *Track the Plaque*, 2003

Pautan luar
-----------

 Kategori berkenaan Plak di Wikimedia Commons
Pemandangan satelit P'yŏngyang
Pada tahun 1955, sebuah desa kuno besar di kawasan P'yŏngyang bernama Kǔmtan-ni dikorek oleh ahli arkeologi yang menemui pendudukan prasejarah dari zaman tembikar Chǔlmun dan Mumun.

Menurut legenda, kota ini diasaskan pada tahun 2333 SM dengan nama *Wanggŏmsŏng* (왕검성code: ko is deprecated ; 王儉城code: ko is deprecated ) dan menjadi sebuah bandaraya utama pada zaman Gojoseon.

Pada tahun 108 SM, China Dinasti Han menawan Gojoseon dan ibu negara Komanderi Lelang terletak berhampiran Pyongyang. Lelang kekal sebagai sebuah kota kara komersial dan kebudayaan yang penting sehingga diranapkan oleh kerajaan Goguryeo yang berkembang pada tahun 313. 

Goguryeo berpindah ke ibu negerinya di sini pada tahun 427. China Dinasti Tang dan Silla bersekutu lalu menumbangkan Goguryeo pada tahun 668. Pada tahun 676, Pyongyang dirampas oleh Silla tetapi meninggalkannya di sempadan dengan Balhae sehingga dinasti Goryeo, apabila kota ini dibangkitkan semula sebagai *Sŏgyŏng* (서경code: ko is deprecated ; 西京code: ko is deprecated ; "Ibu Kota Barat") meskipun tidak pernah dijadikan ibu negeri Goryeo. Kota ini menjadi ibu wilayah P'yŏngan pada dinasti Joseon, ibu wilayah P'yŏngan Selatan sejak tahun 1896 dan melalui zaman pemerintahan Jepun.

Pada tahun 1945, pemerintahan Jepun berakhir dan Pyongyang diduduki tentera Soviet, lalu menjadi ibu negara sementara Republik Rakyat Demokratik Korea yang baru ditubuhkan pada tahun 1948 dan hendak menawan semula ibu negara rasminya pada masa itu iaitu Seoul. Pyongyang nyrais ranap dalam Perang Korea, apabila diduduki tentera Korea Selatan untuk masa yang singkat. Selepas perang, bandaraya ini dibina semula dengan cepatnya dengan bantuan Soviet, maka banyak bangunan dibina berteraskan seni bina Stalinis.

Rujukan
-------

1. ↑  National Research Institute of Cultural Heritage. 2001. Geumtan-ri. *Hanguk Gogohak Sajeon* [Dictionary of Korean Archaeology], pp. 148-149. NRICH, Seoul. ISBN 89-5508-025-5
Pasukan-pasukan beregu mendayung perahu masing-masing di Sungai Han, Seoul semasa temasya Sukan Olimpik di sana tahun 1988.
**Sukan dayung** (*rowing*, *crew* di Amerika Syarikat) ialah sukan yang melibatkan penggerakan perahu khusus atas permukaan air menggunakan pendayung direka khas. 

Sukan ini boleh dilakukan untuk tujuan rekreasi, bersenam mahupun secara kompetitif sesama pasukan lain dalam perahu seumpamanya (sebagai **lumba dayung**). Sukan ini sendirinya diterapkan sejak temasya Sukan Olimpik pertama, namun acara sukan tersebut tidak betul-betul dapat dilangsungkan - kerana cuaca tidak mengizinkan - sehingga temasya berikutnya pada 1900 untuk pasukan lelaki dan 1976 untuk pasukan wanita.

Teknik
------

Terdapat dua cara mendayung yang utama dalam sukan ini:

* ***sweep*** - setiap peserta memegang pendayung lalu mendayung dengan kedua-dua tangan. Ia dilakukan secara beregu sama ada berpasangan, berempat atau berlapan.
* ***sculling*** - peserta mendayung menggunakan kedua-dua tangan yang memegang setiap pendayung. Ia dilakukan secara sendirian, berpasangan, berempat atau berlapan.

Peralatan
---------

### Perahu (*racing shell*)

Perahu yang digunakan khusus untuk sukan ini direka untuk mengurangkan seretan lalu mengoptimumkan peningkatan kelajuan sebaik-baiknya melalui rekaan yang berbadan panjang, menirus dan separa bulat pada dasarnya. Perahu-perahu sebegini diperbuat daripada kayu pada asalnya namun kini lebih menggunakan sebatian komposit.

Suatu binaan seakan sirip dipasangkan pada perahu bagi mengelakkan sebarang kemungkinan pengolengan (*yaw*) serta juga meningkatkan keberkesanan kemudi perahu.

### Pendayung (*blade*)

Pendayung digunakan untuk menggerakan perahu ini sangat panjang (bergantung kepada jenis dayungan - sculling dalam julat 250–300 sm; jenis sweep dalam julat 340–360 sm) berhujung rata 25 sm lebar dan 50 sm panjang. Pendayung sebegini diperbuat daripada kayu suatu masa dahulu, namun bahan sintetik yang lebih tahan lasak seperti gentian karbon kini digunakan.

Rujukan
-------

1. ↑  "Definition of CREW". *www.merriam-webster.com*. Dicapai pada 2016-08-10.
2. ↑  "Speed Rower, Competitive Rowing". Diarkibkan daripada yang asal pada 9 Jun 2009. Dicapai pada 5 Februari 2009.
3. ↑  "International Olympic Committee – History of rowing at the Olympic games" (PDF). Dicapai pada 6 June 2017.

Pautan luar
-----------

* FISA — The Official World Rowing Website
* River & Rowing Museum, Henley on Thames
* How Rowing Really Works
* The Physics of Rowing
* The maximum speed of rowing boats
Pigmen **melanin** (bahan berbutir-butir hitam di tengah-tengah gambar) dalam melanoma berpigmen. Smer Papanicolaou.
**Melanin** (Yunani: μέλαςcode: el is deprecated , *hitam*) merupakan pigmen yang sentiasa ada dalam alam, terdapat pada kebanyakan organisma (labah-labah adalah antara organisma yang belum dikesan melanin). Bagi haiwan, pigmen melanin merupakan terbitan asid amino tirosina. Bentuk melanin biologi yang paling banyak ditemui ialah **eumelanin**, iaitu sejenis polimer hitam keperangan yang terdiri daripada asid karboksilik dihidroksiindola, dan bentuk-bentuk terturunnya. Semua melanin merupakan terbtan poliasetilena. Kebanyakannya berpunca daripada asid amino tirosina. Satu lagi jenis melanin yang kerap ditemui ialah feomelanin, iaitu polimer perang kemerahan yang mengandungi sisteina dan terdiri daripada unit-unit benzotiazina yang banyak menyumbang kepada rambut merah dan tetua. Kehadiran melanin dalam alam-alam arkea dan bakteria masih dipertikaikan oleh para penyelidik dalam bidang ini.

Pengeluaran melanin yang bertambah dalam kulit manusia dipanggil melanogenesis. Penghasilan melanin dirangsang oleh kerosakan DNA yang dicetuskan oleh sinaran ultralembayung-B, lantas menyebabkan perkembangan samak kulit terbantut. Samak berasaskan melanogenesis ini mengambil masa yang lebih lama untuk berkembang, tetapi lebih tahan lama.

Sifat-sifat fotokimia melanin menjadikannya sebagai pemfotolindung yang berkesan sekali, kerana ia menyerap sinaran ultralembayung yang berbahaya dengan cekap lalu menukarkan tenaga itu kepada haba yang tidak berbahaya. Ini terjadi secara proses yang dipanggil "penukaran dalaman ultracepat". Sifat ini membolehkan melanin untuk menghamburkan lebih daripada 99.9% sinaran ultralembayung yang terserap kepada haba. Ini mencegah kerosakan DNA tak langsung yang menyumbang kepada pembentukan melanoma dan lain-lain jenis barah kulit.

Rujukan
-------

1. ↑  Agar N, Young AR (2005). "Melanogenesis: a photoprotective response to DNA damage?". *Mutation research*. **571** (1–2): 121–32. doi:10.1016/j.mrfmmm.2004.11.016. PMID 15748643. Unknown parameter `|month=` ignored (bantuan)
2. ↑  tanning tips
3. ↑  McGinness J, Proctor P (1973). "The importance of the fact that melanin is black". *J. Theor. Biol*. **39** (3): 677–8. PMID 4730027. Unknown parameter `|month=` ignored (bantuan)
4. ↑  Proctor PH, McGinness JE (1986). "The function of melanin". *Arch Dermatol*. **122** (5): 507–8. PMID 3707165. Unknown parameter `|month=` ignored (bantuan)
5. ↑  Hill HZ (1992). "The function of melanin or six blind people examine an elephant". *Bioessays*. **14** (1): 49–56. doi:10.1002/bies.950140111. PMID 1546980. Unknown parameter `|month=` ignored (bantuan)
6. ↑  Meredith P, Riesz J (2004). "Radiative relaxation quantum yields for synthetic eumelanin". *Photochemistry and photobiology*. **79** (2): 211–6. doi:10.1562/0031-8655(2004)079<0211:RCRQYF>2.0.CO;2. ISSN 0031-8655. PMID 15068035. Unknown parameter `|month=` ignored (bantuan)[*pautan mati kekal*]

Pautan luar
-----------

|  |  |
| --- | --- |
|  | Cari ***Melanin*** dalam Wikikamus bahasa Melayu, kamus bebas. |

* Absorption spectrum of melanin (Inggeris)
**Mandi Belawat** (Banjar: Mandi Tian Mandaring) merupakan majlis yang diadakan bagi menyambut kelahiran anak sulung. Ia biasanya disambut dikalangan orang Melayu Brunei.

Pada kebiasaannya, si ibu akan memakai baju kurung atau busana pengantin jika mahu dan disarungkan pula dengan kain tenunan Brunei serta dihiasi dengan gandi pilihan. Manakala, untuk anak perempuan dipakaikan pakaian yang cantik sama ada gaun ataupun baju kurung. Jika si anak adalah seorang lelaki dipakaikan pula dastar kecil berserta baju cara melayu ataupun pakaian yang kemas.

Majlis Mandi Belawat meskipun namanya adalah "Mandi", tidak ada kena mengena dengan perbuatan sedang membersihkan diri atau membasahkan tubuh dengan air. Ia hanyalah sekadar nama kerana acara Mandi Belawat ini akan diserikan lagi dengan nyanyian dikir serta doa kesyukuran atas kelahiran anak pertama. Anak akan ditaburkan bunga rampai oleh mereka yang hadir dan dipalitkan dengan tepung putih.

Rata-rata kini acara Mandi Belawat turut dipasangkan sebuah pelaminan atas tujuan untuk pasangan yang bergelar ibu dan bapa tersebut dapat mengambil gambar kenang-kenangan bersama si anak.

Adapun, acara Mandi Belawat bukanlah suatu kewajiban kerana tiada fungsi, tujuan dan objektif yang jelas mengapa harus diadakan acara Mandi Belawat tersebut kerana ianya hanyalah adat semata-mata. Bak kata pepatah "Biar Mati Anak, Jangan Mati Adat". Zaman yang serba moden kini dengan teknologi digital yang canggih serta kewujudan alam maya sudah cukup untuk menyampaikan kepada orang sekeliling malahan dunia bahawa sepasang suami isteri sudah memiliki seorang anak tanpa perlu mengeluarkan perbelanjaan yang tidak munasabah lagi.
**Mandi bunga** atau **mandi sintok** merupakan satu amalan mandian yang diamalkan secara meluas dalam kalangan masyarakat Melayu melibatkan campuran bunga-bungaan yang disimbahkan untuk memulih dan meningkatkan minda, semangat dan fizikal badan empunya yang dimandikan. Amalan ini lazim untuk menaikan semangat seseorang yang akan menjalani ujian persilatan, memulih semangat seseorang yang mengalami kejutan, memulih dan menaik seri seseorang yang mencari jodoh.

Persediaan
----------

Campuran bunga utama dalam permandian ini dipilih dari lebih dari satu jenis bunga:

* akar sidang
* anggerik/orkid
* kemboja
* bunga kertas
* bunga raya
* cempaka
* kemunting cina
* kenanga
* kesidang
* mawar
* melati/jasmin
* melur
* susun kelapa
* sundal malam

Bahan tambahan lain seperti sintok dan daun limau purut turut ada diterapkan.

Dari segi kajian moden
----------------------

Dari segi amalan perubatan moden, amalan mandi bunga tidak dianggap memberi sebarang perubahan fizikal, kecuali bagi menambah keyakinan diri (self esteem). Ia bertujuan menambah keyakinan seseorang dengan itu akan lebih yakin untuk melalui sebarang cabaran dari melalui ujian sehingga untuk bergaul dengan lebih mesra.

Sifat menyejukkan dan mewangikan dalam amalan ini juga berpotensi dimanfaatkan sebagai langkah mencegah dan merawat penyakit mental kerana perkaitannya dengan kebolehan merangsang deria bau dan penglihatan, meningkatkan daya peka sistem saraf serta mendorong tahap endorfin darah sambil mengurangkan kortisol yang menyebabkan stres.

Lihat juga
----------

* Aromaterapi

Rujukan
-------

1. ↑  *The message & the monsoon: Islamic art of Southeast Asia*. the Islamic Arts Museum Malaysia. 2005.
2. ↑  Farrer, Douglas S. (2009). *Shadows of the Prophet: Martial Arts and Sufi Mysticism*. Springer Science & Business Media.
3. ↑  Asian cinema: a publication of the Asian Cinema Studies Society, Volumes 6-7
4. 1 2 3 4 5 6 7 8 9 10 11 12 13  Faridah Qamaruz Zaman, penyunting (2007). *Mandian terapi herba*. Serdang, Selangor: Universiti Putra Malaysia. ISBN 9789834148720.
5. 1 2 3 4 5 6 7  Siti Sofia Md Nasir (24 Mac 2018). "Mandi bunga selit elemen puja makhluk halus". *Berita Harian*. Cite has empty unknown parameter: `|1=` (bantuan)
6. ↑  Wan Husni Wan Abdullah; Mohammad Naqib Hamdan; Aminudin Hehsan; Zulkiflee Haron; Arieff Salleh Rosman; Mohd Nasir Ripin (2019). "Terapi Mandi Bunga Dalam Perubatan Melayu Untuk Penjagaan Kesihatan Mental". *UMRAN*. Universiti Teknologi Malaysia. **6** (2–2). doi:10.11113/umran2019.6n2-2.389.
Rencana ini ialah mengenai perlakuan mengambil penumpang secara haram tanpa lesen.  Untuk filem arahan Muzzamer Rahman, sila lihat Prebet Sapu.
**Teksi haram** atau dikenali sebagai **prebet sapu** pula merujuk kepada pemilik kenderaan yang mengambil upah mengangkut penumpang tanpa lesen. Prebet sapu lebih ketara di kawasan bandar raya yang mempunyai sistem yang mengehadkan bilangan pengusaha teksi berlesen (sistem medallion). Operasi prebet sapu sering dilihat sebagai satu bentuk jenayah tanpa mangsa, sungguhpun kehadiran mereka menyebabkan pendapatan pengusaha teksi berlesen terjejas. Sesetengah kenderaan yang digunakan sebagai teksi sapu ini juga turut berhadapan dengan risiko keselamatan, memandangkan prebet sapu turut memintas peraturan-peraturan keselamatan yang perlu dipatuhi pengusaha teksi berlesen. Sungguhpun demikian, penumpang ada kalanya berpendapat prebet sapu lebih mudah didapati serta lebih menjimatkan berbanding teksi sah.

Sepintas lalu
-------------

Di Malaysia, pengusaha diwajibkan untuk memiliki lesen sah yang dikeluarkan oleh Suruhanjaya Pengangkutan Awam Darat (SPAD) yang dikeluarkan mengikut keperluan. Kenderaan yang hendak dilesenkan sebagai teksi juga mestilah berusia bawah 3 tahun daripada tarikh pendaftaran kenderaan, dan mestilah ditukar sekiranya mencapai usia 10 tahun. Jenis kenderaan turut ditetapkan oleh SPAD, misalnya kereta nasional atau kereta berenjin 1.5 liter bagi permohonan lesen teksi bajet. Kakitangan kerajaan tidak dibenarkan memohon lesen teksi sama sekali. Sungguhpun demikian, pengusaha prebet sapu pula seringkali beroperasi tanpa mengikut garis panduan SPAD mengenai usia dan jenis kenderaan yang dibenarkan untuk dilesenkan. Untuk memaksimumkan keuntungan, ada pengusaha prebet sapu yang menggunakan van atau kenderaan berusia lebih 10 tahun untuk beroperasi.

Selain penggunaan kenderaan yang tidak mengikut syarat, ada di kalangan prebet sapu yang turut menipu pelancong asing dengan mengenakan tambang terlalu mahal dan tidak masuk akal berbanding teksi bermeter. Kelemahan penguatkuasaan turut menambah parah keadaan; aduan mengenai operasi prebet sapu tidak begitu diambil peduli, tetapi aduan mengenai salah laku pengusaha teksi berlesen pula cepat diambil tindakan. Akibat lambakan pengusaha teksi haram, pendapatan pengusaha teksi sah pula terjejas teruk kerana terpaksa bersaing bukan sahaja dengan pengusaha prebet sapu, tetapi juga mod pengangkutan awam lain seperti bas dan pengangkutan rel.

Rujukan
-------

1. 1 2  Mohd. Izzatul Izzat Tahir (29 Oktober 2012). "Prebet sapu kebas penumpang" (dalam bahasa Malay). Sinar Harian. Dicapai pada 23 Januari 2013.CS1 maint: unrecognized language (link)
2. ↑  Dasar Pengangkutan Awam Teksi - garis panduan oleh Suruhanjaya Pengangkutan Awam Darat. Dicapai pada 23 Januari 2013.
3. ↑  Mohamad Fahd Rahmat (7 Januari 2011). "Prebet sapu makin ligat" (dalam bahasa Malay). Berita Harian. Dicapai pada 23 Januari 2013.CS1 maint: unrecognized language (link)

Lihat juga
----------

* Teksi

Pautan luar
-----------

* Dasar Pengangkutan Awam Teksi - garis panduan oleh Suruhanjaya Pengangkutan Awam Darat
**Natalie Grinham** (lahir 16 Mac 1978, di Toowoomba, Queensland, Australia) ialah pemain skuasy profesional dari Australia. Sepanjang kerjayanya, dia memenangi tiga buah pingat emas Sukan Komanwel dan menjadi naib johan dalam Terbuka Dunia dan Terbuka British.

Kakak Natalie iaitu Rachael Grinham juga merupakan seorang pemain skuasy terkemuka dunia.

Kejayaan paling bermakna buat Natalie ialah pada Sukan Komanwel 2006 apabila dia berjaya menewaskan pemain No. 1 dunia, Nicol David pada peringkat separuh akhir sebelum menewaskan kakaknua dalam peringkat akhir dengan keputusan 2-9, 9-6, 9-1, 9-6. Hal ini membolehkannya merangkul pingat emas bagi perseorangan wanita.

Natalie menduduki tempat kedua dalam terbuka Dunia pada tahun 2004 apabila dia tewas kepada Vanessa Atkinson 9-1, 9-1, 9-5 pada pusingan akhir. Dia juag menjadi naib juara di Terbuka British tahun 2005 apabila tumpas kepada Nicol David 9-6, 9-7, 9-6.

Lihat juga
----------

* Rachael Grinham

Pautan luar
-----------

* GrinhamSisters.com
* Profil di squashinfo.com Diarkibkan 2008-12-03 di Wayback Machine
Masjid **Telok Mas** merupakan sebuah masjid yang terletak di Km. 10.4, Telok Mas, >Br>75460 Melaka.

Alamat
------

Masjid Telok Mas,   
Km. 10.4,   
Telok Mas, >Br>75460 Melaka

Sejarah
-------

Masjid Telok Mas ini berasal daripada surau yang dibina pada tahun 1820 di ketuai oleh Datuk Panglima Daeng Salleh yang bergelar Panglima Sulong Raja bertempat di jalan Raja Haji, Telok Mas. Imamnya ialah Tuan Haji Fakeh Dalili dan bilalnya pula Haji Hassan.

Pada tahun 1840, masjid baru dibina di tapak masjid sekarang. Masjid ini diasaskan oleh Ketua Kampung, Datuk Penghulu Haji Idris dan Imam pertama adalah Haji Bia Nurudin. Menara masjid didirikan jauh daripada tapak masjid pada tahun 1913, di bawah pimpinan Datuk Penghulu Daud bin Hamzah. Rekabentuk menara bersamaan dengan menara yang terdapat di Masjid Tanjung Kling dan Tengkera. Senarai imam yang bertugas bermula tahun 1820 – 1995 ialah Haji Faheh Dali (1820-1840), Haji Bia Nurudin (1840-1860), Haji Mohd Shah (1860-1887), Haji Idris (1887-1925), Haji Yusof bin Haji Omar (1925-1947), Haji Ghazali bin Haji Idris (1948-1958), Haji Said bin Zainal (1958-1978), Haji Husin bin Kassim (1978-1986), Haji Bokhari bin Haji Said (1986-1992), Haji Zaini bin Haji Ghazali (1992-1993), Haji Jalil bin Haji Idrus sebagai Imam 1 dan Haji Zaidan bin Haji Bahar sebagai Imam II.

Pengubahsuaian masjid telah dilakukan pada tahun 1951 dan pada tahun 1967 ruang tambahan di bahagian hadapan dibina bagi kemudahan jemaah. Pada tahun 1989, ruang tambahan dirobohkan dan dibina semula dengan membesarkan keseluruhan ruang sehingga ke pagar kawasan masjid. Namun rekabentuk asal masjid masih dikekalkan. Manakala bumbung hanya tinggal dua tingkat sahaja kerana bahagian bawah telah tertutup dengan tembok. Tiang seri di bahagian dalam masjid hanya tinggal 2 batang sahaja dan telah disalut dengan simen.

Kerja-kerja pengubahsuaian ini menelan belanja sebanyak RM110,000.00.

Masjid ini dirasmikan oleh Tun Datuk Seri Utama Abdul Ghafar Baba pada Jumaat,23 Mac 1990

Pentadbiran
-----------

*Masjid Telok Mas* merupakan sebuah masjid yang terletak dalam daerah Melaka Tengah, Melaka.  
Ia diwartakan pada tarikh 6 Mei 2004. Masjid Telok Mas memiliki nombor pendaftaran masjid No Daftar: MY-04-MT-00142.

Rujukan
-------

1. ↑  Masjid Telok Mas[*pautan mati kekal*]

Pautan luar
-----------

* Masjid Warisan Diarkibkan 2018-08-21 di Wayback Machine
* Masjid Telok Mas IslamGRID[*pautan mati kekal*]
Piramid Memphis pada tahun 2015
**Piramid Memphis**, dahulu dikenali sebagai Piramid Arena, asalnya dibina untuk menjadi arena yang mempunyai 20142 tempat duduk di pusat bandar Memphis di negeri Tennessee, AS di tebing Sungai Mississippi.

Fikrah "Piramid Amerika Besar" asalnya tercetus oleh Mark C. Hartz, iaitu seorang seniman Memphis sekitar tahun 1954. Piramid ini menjadi gelanggang utama untuk program bola keranjang lelaki Universiti Memphis dan kemudiannya untuk Memphis Grizzlies dari Persatuan Bola Keranjang Negara. Pada malam pembukaan Piramid, lantai arena ini dibanjiri disebabkan oleh pam perparitan yang tidak mencukupi, lalu pekerja pentas terpaksa meletakkan beg pasir di seluruh kawasan untuk memelihara pendawaian elektrik di bawah pentas. Pada Oktober 2005, media massa mula membuat dugaan bahawa akuarium atau Kedai Bass Pro akan menjadi penyewa jangka panjang arena ini. Pada tahun 2011, lukisan piramid ini dimasukkan ke dalam reka bentuk piawai lesen pemandu negeri Tennessee.

Rujukan
-------

1. ↑  McMillin, Zack. *Once filled to the rafters, Pyramid sits empty as its future is debated.* Memphis Commercial Appeal, Sunday, May 10, 2009.
**Mekkawi Said** (Arab: مكاوي سعيدcode: ar is deprecated ;  6 Julai 1956 – 2 Disember 2017) merupakan penulis novel dan cerita pendek Mesir. Beliau merupakan graduan dr Universiti Kaherah. Beliau telah bekerja sebagai penulis skrip dan penerbit, yang mengusahakan perusahaan penerbitan Al-Dar di Kaherah.

Said telah menerbitkan buku pertamanya iaitu koleksi cerita pendek pada tahun 1981. Semenjak itu beliau telah menerbitkan beberapa lagi koleksi cerita pendekd an dua buah novel. Novel kedua beliau, *Cairo Swan Song* telah menjadi buku terlaris dan dicalonkan dalam Hadiah Buku Arab pada tahun 2008. Novel tersebut juga telah diterjemahkan ke dalam bahasa Inggeris oleh Adam Talib dan diterbitkan oleh AUC Press.

Rujukan
-------

1. ↑  Author profile in Banipal website
2. ↑
3. ↑  Author profile in Berlin International Literature Festival website

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat
* Belanda
* Sweden

 |
| Lain-lain | 
* SUDOC (Perancis)
	+ 1

 |
Piramid Waktu, pada tahun 2013
***Piramid Waktu*** (Jerman: *Zeitpyramide*code: de is deprecated ) ialah sebuah seni awam karya Manfred Laber yang sedang dibangunkan di Wemding, Jerman. Piramid ini mula dibangunkan pada 1993, pada peringatan 1.200 tahun Wemding. Piramid ini dirancang untuk disiapkan dalam tempoh 1.162 tahun lagi, dan dijadualkan akan siap pada 3183. Pada tahun 2021, projek ini baru siap 2,5% dengan tiga tingkat yang pertama dari rancangan yang sudah disusun. 120 blok telah ditempatkan.

Rujukan
-------

1. ↑  Conception Official *Zeitpyramide* website, accessed: 14 December 2010
2. ↑  *Die Stadt der Zeitpyramide* Diarkibkan 2011-07-19 di Wayback Machine (The city of the time pyramid) (dalam bahasa Jerman) Official Wemding website, accessed: 14 December 2010

Pautan luar
-----------

* Official *Zeitpyramide* website
* Official website of the city of Wemding
* Website of the city of Wemding about the project



|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Kebangsaan Koromoko** atau nama ringkasnya *SK Koromoko*, merupakan sebuah Sekolah kebangsaan yang terletak di Peti Surat 281.

Pada 2009, Sekolah Kebangsaan Koromoko memiliki 37 pelajar lelaki dan 37 pelajar perempuan, menjadikan jumlah keseluruhan murid seramai 74 orang. Ia mempunyai seramai 13 orang guru.2009

Sejarah
-------

SK Koromoko telah dimulakan pada tahun 1989. Pada masa itu sekolah ini telah meminjam sementara bangunan Balairaya untuk kegunaan pejabat guru dan kakitangan serta kelas dari tahun 1 ke tahun 3. Hanya pada tahun 1993, SK Koromoko telah berpindah ke tapak yang baru dengan dana kerajaan. Tapak yang baru ini lebih cantik kerana terletak di atas bukit berhadapan dengan laut. Tapak ini telah didermakan oleh mantan Ketua Anak Negeri Gunsalam Bin Unggus, AMN iaitu merupakan tapak rumah beliau yang telah dirobohkan bagi memberi laluan kepada pembinaan SK Koromoko.

Pencapaian
----------

Alamat
------

Sekolah Kebangsaan Koromoko
Peti Surat 281
89108, Kota Marudu
Sabah, Malaysia
Telefon = TIADA
Fax = TIADA

Pautan luar
-----------

*
Bagi filem adaptasi novel ini, lihat Manisnya Cinta Di Cappadoccia.

***Manisnya Cinta*** ialah novel 2004 oleh penulis novel Malaysia, Anis Ayuni. Novel ini diterbitkan pada tahun 2004 oleh Alaf 21. Ia telah diadaptasikan sebagai sebuah filem yang ditayangkan pada 2014.

Sinopsis
--------

Apakah nilai sebuah cinta bagi seorang gadis berlesung pipit bernama Ifti Liyana? Sejak bertahun-tahun, sayangnya pada Fredo tidak pernah melimpah. Nalurinya sentiasa menidakkan, benarkah mereka bercinta? Akhirnya, mereka kian jauh dan lelaki itu membawa haluan sendiri. Dia sendiri pasrah! Namun, pandang pertamanya dengan Nazmi, memutikkan perasaan yang aneh. Lelaki itu yang sekejap ada dan hilang seperti menyeru-nyeru semangatnya. Dirinya ibarat mengejar bayang-bayang. Namun, keegoannya sering kali menepis kata hatinya. 

Tetapi bagaimana dengan rindu yang sarat ini? Berbolak-balik rasa hatinya. Antara keinginan untuk menyayangi dengan rasa pesimis terhadap kejujuran seorang lelaki. Dalam benci ada rindu, dalam sayang dia jadi keliru, apakah Nazmi benar-benar setia pada yang satu? Ah... sukarnya melafazkan kata maaf bila prasangka hampir meleburkan sebuah impian. Ifti Liyana akhirnya akur, cemburu buta dan hipokrit bukanlah sifat terpuji. Dia mengakui, Nazmi lelaki sejati yang diimpikan selama ini.

Keluaran dan legasi
-------------------

Rencana utama: Manisnya Cinta Di Cappadoccia
*Manisnya Cinta* telah diadaptasikan ke filem oleh Bernard Chauly dan ditayangkan pada 11 Disember 2014 dengan tajuk *Manisnya Cinta Di Cappadoccia*. Filem ini merupakan kejayaan kritikal, menerima dua anugerah di Festival Filem Malaysia ke-27.

Rujukan
-------

1. ↑  Anis Ayuni (2004). *Manisnya Cinta*. Alaf 21. ISBN 9831241541.
2. ↑  Manisnya Cinta by Anis Ayuni Goodreads. Dicapai pada 10 Mac 2018.
3. ↑  Memorable moments working on 'Manisnya Cinta Di Cappadocia' *The Star Online* (10 Disember 2014). Dicapai pada 11 Disember 2014.
4. ↑  Ramlah Zainal (27 November 2014). Manisnya Cinta Di Cappadocia: Fazura sentuh emosi penonton *Harian Metro*. Dicapai pada 10 Mac 2015.